กรอ.ไม่หนุนยุบสภา-เปลี่ยนรัฐบาล
กรอ. ยื่นนายกฯห้ามลาออก-ยุบสภา มาร์คลั่นกลางที่ประชุมไม่คำนึงถึงตำแหน่ง พร้อมเดินหน้าคลี่คลายวิกฤติ สั่งประเมินผลกระทบ เร่งช่วยเหลือลูกจ้าง-ผู้ประกอบการ
19 เม.ย. 2553

กรอ. ยื่นนายกฯห้ามลาออก-ยุบสภา มาร์คลั่นกลางที่ประชุมไม่คำนึงถึงตำแหน่ง พร้อมเดินหน้าคลี่คลายวิกฤติ สั่งประเมินผลกระทบ เร่งช่วยเหลือลูกจ้าง-ผู้ประกอบการ
นายพุทธิพงษ์  ปุณกัณฑ์   กรรมการผู้ช่วยรัฐมนตรีประจำสำนักนายกฯ  แถลงภายหลังการประชุมคณะกรรมการร่วมภาครัฐและเอกชน(กรอ.) ซึ่งมีนายอภิสิทธิ์  เวชชาชีวะ นายกรัฐมนตรี  เป็นประธาน  โดยภาคเอกชนได้เสนอข้อมูลผลกระทบจากการชุมนุมกลุ่มแนวร่วมประชาธิปไตยต่อต้านเผด็จการแห่งชาติ(นปช.) ให้นายกฯได้รับทราบ 
“ภาคเอกชนยืนยัน หากเปลี่ยนแปลงรัฐบาลส่งผลโดยตรงต่อการพิจารณาและขับเคลื่อนพิจารณางบประมาณ 54 ส่งผลโดยตรงต่อภาคธุริจ  ทั้งโครงการลงทุนต่างๆจะชะงัก    ภาครายจ่ายส่งผลมาก  ตัวแทนยืนยันไม่สนับสนุนเปลี่ยนแปลงรัฐบาลและยุบสภา “  นายพุทธิพงษ์ กล่าว 
นายพุทธิพงษ์ กล่าวว่า  นายกฯได้สื่อสารต่อภาคเอกชน ว่า  รายงานสถานการณ์ที่เกิดขึ้น รวมวันที่ 10 เม.ย วันนี้ข้อเรียกร้องการเมือง ยุบสภาก็ดี ให้ลาออกก็ดี  เป็นเรื่องที่พูดถึงต่อรองกันมากเกินไปกว่าเงื่อนไขการเมือง เนื่องจากมี กองกำลังติดอาวุธไม่ประสงค์ดีต่อประเทศชาติอาศัยการชุมนุมวันนี้ มาสร้างสถานกาณณ์ให้มากไปกว่าสถานการณ์การเมือง จึงอยากทำความเข้าใจ ว่าไม่ได้มีเฉพาะเรียกร้องการเมือง 
เรื่องที่สอง มีแนวทางอธิบายผู้ประกอบการได้เข้าใจว่า  นายกฯและครม. จะคิดถึงประโยชน์ส่วนรวมและอนาคตลูกหลานโดยไม่คำนึงถึงตำแหน่งหน้าที่  เนื่องจากว่าทุกคนให้กำลังใจและรอการตัดสินใจแต่เนื่องจากสถานการณ์วันนี้ไปไกลและมีคนตั้งเป้าหมายไปกว่าสถานการร์ที่เกิดขึ้น
นายกฯขอความร่วมมือ ให้ภาคธุรกิจไปสื่อสารเจ้าของกิจการ เนื่องจากมีธุรกิจบางประเภท ให้การสนับสนุนช่วยเหลือผู้ชุมนุม ซึ่งเป็นสิ่งที่ผิดกฎหมาย   เช่นการให้ที่พักพิงกับกลุ่มแกนนำ ผู้ก่อการร้าย  เนื่องจากวันนี้ได้เลยกรอบกฎหมาย กรอบรัฐธรรมนูญมีการใช้อาวุธ กำลัง  จึงอยากขอให้ทำความเข้าใจให้บ้านเมืองเดินต่อไปได้  ให้แก้ปัญหาง่ายขั้น 
“ในสถานการณ์ขณะนี้ต้องขอความร่วมมือ และสื่อสารไปยังเจ้าของธุรกิจให้นำข้อมูลข้อเท็จจริงอีกด้านเผยแพร่   เพราะผู้ชุมนุมซึ่งเป็นลูกจ้างตามโรงงานจำนวนมากก็ได้รับข้อมูลด้านเดียว  จึงอยากให้ทำความเข้าใจว่าการชุมนุมมิชอบด้วยกฎหมาย ถ้ายังเป็นเช่นนี้ต่อไปก็จตะผลกระทบกลับไปสู่ภาคธุรกิจ  ผู้ทำงาน  จึงขอความร่วมมือชี้แจงข้อเท็จจริง ให้ลูกจ้างต่างๆที่ได้ข้อมูลไม่ถูกต้อง”  นายพุทธิพงษ์ กล่าว
นายพุทธิพงษ์  กล่าวว่า  รัฐบาลยืนยันในเรื่องการให้ความช่วยเหลือผู้ที่ได้รับความเดือดร้อนจากการชุมนุม โดยมอบหมายให้นายกรณ์  จาติกวณิช  รมว.คลัง  และนายกอร์ปศักดิ์  สภาวสุ  เลขาธิการนายกรัฐมนตรี  ดำเนินการหาความช่วยเหลือ กลุ่มคนที่ได้รับกระทบชุมนุม คือกลุ่มลูกจ้างขาดรายได้ โดยเฉพาะพื้นที่ใกล้เคียง ทั้งห้างสรรพสินค้า  ร้านค้าต่างๆ ให้นายกรณ์  นายกอร์ปศักดิ์ แก้ไขลำดับแรก    ส่วนผู้ประกอบการตั้งอยู่บริเวณพื้นที่ราชประสงค์ ได้รับความเดือดร้อนจะดำเนินการดูแลธุรกิจขนาดเล็ก   ใหญ่ ทำเต็มความสามารถ ทำเท่าที่กรอบเท่าที่ทำได้ 
ทั้งนี้ นายกฯกล่าวถึงแนวทางระยะเวลาดำเนินการกับกลุ่มผู้ชุมนุม จะใช้ความระมัดระวังไม่กระทบอนาคตประเทศ ไม่ว่าจะเรื่องของการเข้าไปผลักดันผู้ชุมนุมออกจากพื้นที่  หรือให้เลิกการชุมนุม ซึ่งมีเงื่อนไขหลายประเด็น